Document ID: 32004R1361

KOMISIJAS REGULA (EK) Nr. 1361/2004
(2004. gada 28. jūlijs),
ar ko groza Regulu (EK) Nr. 1518/2003, kas nosaka eksporta sertifikātu režīma piemērošanas nosacījumus cūkgaļas sektorā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75, kas nosaka vienotu tirgus organizāciju cūkgaļas sektorā (1), un jo īpaši tās 8. panta 2. punktu un 13. panta 12. punktu,
tā kā:
(1)
Ekonomiskie nosacījumi cūkgaļas eksporta tirgū ir ļoti atšķirīgi, tāpēc tiem ir nepieciešama lielāka diferenciācija nosacījumiem, ar kādiem tiek piešķirtas šā sektora produktu eksporta restitūcijas. Lai labāk sasniegtu mērķus, kas saistīti ar restitūciju eksportējamo daudzumu piešķiršanas metodes piemērošanu un ar to pieejamo resursu izmantošanas efektivitāti, kas minēti Regulas (EEK) Nr. 2759/75 13. panta 2. punktā, ir jāpaplašina gadījumu skaits, kas paredzēti Komisijas Regulas (EK) Nr. 1518/2003 (2) 3. panta 4. punktā, kuros Komisija var veikt pasākumus, lai ierobežotu eksporta sertifikātu pieprasījumu iesniegšanu lēmuma pieņemšanas posmā, kas paredzēts pēc pieprasījumu iesniegšanas. Tāpat ir jāparedz, ka šie pasākumi var tikt veikti atkarībā no galamērķa.
(2)
Tādēļ ir jāgroza Regula (EK) Nr. 1518/2003.
(3)
Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1518/2003 3. pants tiek grozīts šādi:
1)
Regulas 4. punkts tiek aizstāts ar šādu tekstu:
“4. Ja eksporta sertifikātu izsniegšana izraisītu vai varētu izraisīt pieejamo budžeta līdzekļu pārsniegšanu vai ar restitūciju eksportējamo maksimālo daudzumu izsmelšanu attiecīgajā laika posmā, ņemot vērā ierobežojumus, kas paredzēti Regulas (EEK) Nr. 2759/75 13. panta 11. punktā, vai arī neļautu nodrošināt eksporta nepārtrauktību attiecīgā perioda atlikušajā daļā, Komisija var:
a)
noteikt procentu skaitu prasīto daudzumu pieņemšanai;
b)
noraidīt prasības, kurām vēl nav piešķirti eksporta sertifikāti;
c)
slēgt eksporta sertifikātu pieprasījumu iesniegšanu uz laiku līdz piecām darbadienām, ja ir iespējams to slēgt uz ilgāku laiku, kas noteikts ar procedūru, kas minēta Regulas (EEK) Nr. 2759/75 24. panta 2. punktā.
Pirmās rindkopas c) punktā minētajā gadījumā eksporta sertifikātu pieprasījumi, kas iesniegti slēgtajā periodā, nav pieņemami.
Pirmajā rindkopā minētie pasākumi var tikt veikti vai piemēroti atkarībā no produkta kategorijas un galamērķa.”
2)
Tiek pievienots šāds 4.a punkts:
“4.a Regulas 4. punktā paredzētie pasākumi var tikt piemēroti arī tad, ja eksporta sertifikātu pieprasījumi attiecas uz daudzumiem, kas pārsniedz vai var pārsniegt parasto daudzumu vienam galamērķim, un, ja pieprasīto sertifikātu izsniegšana ietver spekulācijas, uzņēmumu lobēšanas vai attiecīgās apmaiņas vai Kopienas tirgus traucējumu risku.”
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 28. jūlijā

Labels: 3
17